**Ministru kabineta noteikumu projekta “Grozījumi Ministru kabineta 2011.gada 2.augusta noteikumos Nr.614 “Noteikumi par darbības programmas “Uzņēmējdarbība un inovācijas” papildinājuma 2.2.1.4.2.apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 2.augusta noteikumi Nr.614 “Noteikumi par darbības programmas “Uzņēmējdarbība un inovācijas” papildinājuma 2.2.1.4.2.apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai”” (turpmāk – MK noteikumi Nr.614) nosaka 2.2.1.4.2.apakšaktivitātes (turpmāk – 2.2.1.4.2.aktivitāte) īstenošanas kārtību. 2.2.1.4.2.aktivitātē tiek attiecināti mezanīna aizdevumi (tostarp mezanīna aizdevumu darījumu strukturēšanas izmaksas kredītiestādē vai tās meitas sabiedrībā un aizdevumu ķīlas reģistrācijas izmaksas), kas piešķirti atbilstoši Ministru kabineta 2014.gada 13.maija noteikumiem Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.241), aizdevumu garantijas, kas izsniegtas saskaņā ar Ministru kabineta 2010.gada 26.oktobra noteikumiem Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”, kā arī īstermiņa eksporta kredītu garantijas, kas piešķirtas atbilstoši Ministru kabineta 2009.gada 12.maija Ministru kabineta noteikumiem Nr.436 “Īstermiņa eksporta kredītu garantēšanas noteikumi”. Mezanīna aizdevumu, īstermiņa eksporta kredītu garantiju un aizdevumu garantiju instrumentu īstenošanas nepieciešamību finanšu pieejamības saimnieciskās darbības veicējiem veicināšanai pamato Ekonomikas ministrijas (turpmāk – EM) izstrādātais tirgus nepilnību izvērtējums finanšu pieejamības jomā (apstiprināts 2015.gada 30.aprīļa 2014.–2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē; protokola Nr.P-2015/UK/1 6.punkts ). Atbilstoši MK noteikumu Nr.614 8.punktam 2.2.1.4.2.aktivitātē ir pieejams publiskais finansējums 29 780 554 *euro*, ko veido Eiropas Reģionālās attīstības fonda (turpmāk – ERAF) finansējums 15 151 685 *euro*, valsts budžeta finansējums 3 479 537 *euro* un papildus pieejamais finansējums no procentu ieņēmumiem no noguldījumiem 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte) 8 623 913 *euro* apmērā un procentu ieņēmumiem no noguldījumiem 2.2.1.4.2.aktivitātē 2 525 419 *euro* apmērā. Lai mazinātu 2007.-2013.gada plānošanas perioda publiskā finansējuma neapguves riskus, un atbilstoši 2.2.1.3.aktivitātes “Garantijas komersantu konkurētspējas uzlabošanai” (turpmāk – 2.2.1.3.aktivitāte) noslēguma pārskatam (apstiprināts š.g. 17.aprīlī) daļa no līdzšinēji MK noteikumos Nr.614 noteiktā 2.2.1.4.2.aktivitātes īstenošanai pieejamā publiskā finansējuma, ko veido ieņēmumi no brīvo publisko līdzekļu noguldījumiem, ir apgūta 2.2.1.3.aktivitātē. Par minēto, cita starpā, ir norādīts EM izstrādātajā un š.g. 7.jūlija Ministru kabineta sēdē izskatītajā informatīvajā ziņojumā „Par publiskā finansējuma izmantošanu 2007.-2013.gada plānošanas perioda Ekonomikas ministrijas kompetencē esošo finanšu instrumentu ietvaros” (turpmāk – Ziņojums). Saskaņā ar Ziņojumu un 2.2.1.3.aktivitātes noslēguma pārskatu 2.2.1.3.aktivitātē ir apgūts finansējums no 2.2.1.4.2.aktivitātē MK noteikumos Nr.614 noteiktā papildus pieejamā finansējuma, ko veido ieņēmumi no brīvo publisko līdzekļu noguldījumiem, šādā apmērā: 1. no 2.2.1.1.aktivitātes 7 378 840 *euro* apmērā;
2. no 2.2.1.4.2.aktivitātes 2 525 420 *euro* apmērā.

Ņemot vērā, ka daļa no 2.2.1.4.2.aktivitātē MK noteikumos Nr.614 ietvaros noteiktā pieejamā papildus finansējuma ir izmantota, attiecinot izdevumu daļu 2.2.1.3.aktivitātē, noteikumu projekts paredz precizēt MK noteikumu Nr.614 8.punktā noteiktā 2.2.1.4.2.aktivitātes īstenošanai pieejamā publiskā finansējuma apmēru. Tā apmērs precizēts, EM izvērtējot līdzšinēji apgūtā publiskā finansējuma apmēru un AS “Attīstības finanšu institūcija Altum” (turpmāk – Altum) sniegtās apguves prognozes. Laika periodā līdz š.g. 31.augustam 2.2.1.4.2.aktivitātē ir veikti maksājumi komersantiem, tostarp izsniegtas aizdevumu garantijas un īstermiņa eksporta kredīta garantijas (piemērots multiplikators 4) un attiecināti administratīvie izdevumi Altum par publisko finansējumu 15 510 424 *euro* apmērā, kas sastāda 78 % no līdzšinēji faktiski pieejamā publiskā finansējuma 19 876 294 *euro* (faktiski pieejamā publiskā finansējuma apmērs ir noteikts kā starpība starp MK noteikumos Nr.241 norādīto pieejamo publisko finansējumu 29 780 554 *euro* un 2.2.1.3.aktivitātē apgūto ieņēmumu no brīvo publisko līdzekļu noguldījumiem, kas gūti 2.2.1.1.aktivitātē un 2.2.1.4.2.aktivitātē, apmēru). Publiskā finansējuma apguves prognozes paredz, ka 2.2.1.4.2.aktivitātē kopumā tiks piešķirti mezanīna aizdevumi, aizdevumu garantijas un īstermiņa eksporta kredītu garantijas (garantijām piemērots multiplikators 4) par publisko finansējumu 24 543 669 *euro*, un šādu apguves prognozi pamato: 1. noslēgto mezanīna aizdevumu apmērs vidēji mēnesī 588 457 *euro*;
2. aizdevumu garantiju apmērs vidēji mēnesī 2 010 460 *euro* apmērā (nosakot publiskā finansējuma apguvi, piemērots multiplikators 4, attiecīgi aizdevumu garantiju ietekme uz publiskā finansējuma apguvi ir vidēji 502 615 *euro* mēnesī);
3. īstermiņa eksporta kredītu garantiju apmērs vidēji mēnesī 260 720 *euro* apmērā (nosakot publiskā finansējuma apguvi, piemērots multiplikators 4, attiecīgi īstermiņa eksporta kredītu garantiju ietekme uz publiskā finansējuma apguvi ir vidēji 65 180 *euro* mēnesī).

Lai risinātu tirgus nepilnības un nodrošinātu pietiekošu finansējumu mezanīna aizdevumu, aizdevumu garantiju un īstermiņa eksporta kredītu garantiju piešķiršanai, noteikumu projekts paredz 2.2.1.4.2.aktivitātes īstenošanai pieejamo publisko finansējumu noteikt 25 860 778 *euro* apmērā, tostarp paredzot publisko finansējumu 1 317 119 *euro* apmērā Altum administratīvo izdevumu, kas radušies visā 2007.-2013.gada plānošanas periodā, finansēšanai. 2.2.1.4.2.aktivitātes finansēšanas avoti ir šādi:1. ERAF finansējums un valsts budžeta finansējums 18 787 401 *euro* apmērā, tajā skaitā ERAF finansējums 15 290 219 *euro* un valsts budžeta finansējums 3 497 182 *euro*.

MK noteikumos Nr.614 8.punktā līdzšinēji noteiktā ERAF finansējuma apmērs tiek palielināts par 138 534 *euro* un valsts budžeta finansējums par 17 645 *euro* atbilstoši grozījumiem darbības programmas “Uzņēmējdarbība un inovācijas” papildinājumā (turpmāk – DPP) (tā ietvaros finansējums minētajā apmērā tiek pārdalīts no 2.2.1.4.1.apakšaktivitātes “Atbalsts aizdevumu veidā komersantu konkurētspējas uzlabošanai” uz 2.2.1.4.2.aktivitāti) un grozījumiem Ministru kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai”” (turpmāk – MK noteikumi Nr.238). Ņemot vērā, ka 2.2.1.4.2.aktivitātes ietvaros nav konstatētas neatbilstības un lauztie līgumi, minētā finansējuma pārdale starp aktivitātēm, neizsludinot jaunu projektu iesniegumu atlases kārtu 2.2.1.4.2.aktivitātē, ir iespējama;1. 2.2.1.4.2.aktivitātē gūtie ieņēmumi no brīvo publisko līdzekļu noguldījumiem 1 356 197 *euro* apmērā.

Saskaņā ar Altum š.g. 8.septembrī EM sniegto grāmatvedības izziņu 2.2.1.4.2.aktivitātē gūto ieņēmumu apmērs no brīvo publisko līdzekļu izvietošanas uz 2015.gada 30.jūniju sastāda 3 881 617 *euro*. Ņemot vērā, ka daļa (2 525 420 *euro*) gūto ieņēmumu no brīvo publisko līdzekļu noguldījumiem 2.2.1.4.2.aktivitātē ir izlietota, lai finansētu 2.2.1.3.aktivitātē attiecināto izdevumu daļu, tad 2.2.1.4.2.aktivitātes īstenošanai ir pieejams papildus finansējums no ieņēmumiem, kas gūti no brīvo publisko līdzekļu noguldījumiem 2.2.1.4.2.aktivitātē, 1 356 197 *euro* apmērā;1. 2.2.1.1.aktivitātē gūtie ieņēmumi no brīvo publisko līdzekļu noguldījumiem 1 245 073 *euro* apmērā. Atbilstoši Altum 2015.gada 10.jūlijā EM sniegtajai grāmatvedības izziņai laika periodā līdz 2015.gada 31.martam 2.2.1.1.aktivitātē gūto ieņēmumu no brīvo publisko līdzekļu noguldījumiem apmērs sastāda 12 190 150 *euro*, no kuriem 7 378 840 *euro* līdzšinēji jau ir izmantoti, lai attiecinātu izdevumu daļu, kas radusies 2.2.1.3.aktivitātē, un 3 566 237 *euro* ir novirzīti 2.2.1.1.aktivitātes finansēšanai (attiecīgie grozījumi 2008.gada 25.novembra Ministru kabineta noteikumos Nr.983 “Noteikumi par atbalsta piešķiršanu tehnoloģiju pārneses un riska kapitāla jomā” un 2011.gada 19.oktobra Ministru kabineta noteikumos Nr.818 “Noteikumi par darbības programmas “Uzņēmējdarbība un inovācijas” papildinājuma 2.2.1.1.aktivitāti “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”” ir apstiprināti Ministru kabinetā š.g. 15.septembrī). Ņemot vērā minēto, finansējums 1 245 073 *euro* apmērā ir brīvs, un noteikuma projekta ietvaros tas tiek novirzīts 2.2.1.4.2.aktivitātes īstenošanai.
2. 2.2.1.4.1.aktivitātē atmaksātā publiskā finansējuma daļa 4 472 107 *euro* apmērā.

Atbilstoši EM sadarbībā ar Altum sagatavotajai informācijai par finanšu instrumentos gūto un pieejamo brīvo atmaksu apmēru laika periodā uz š.g. 30.jūniju (informācija iesniegta Vadošajai iestādei š.g. 2.septembrī) 2.2.1.4.1.aktivitātē ir pieejams brīvs atmaksātais publiskais finansējums 18 059 963 *euro* apmērā. Saskaņā ar EM izstrādāto un š.g. 30.aprīļa Uzraudzības komitejā apstiprināto tirgus nepilnību izvērtējumu un š.g. 30.jūnija Ministru kabineta sēdes protokollēmuma 72.§ 6.punktu daļu no 2007.-2013.gada plānošanas perioda finanšu instrumentos atmaksātā publiskā finansējuma ir paredzēts izmantot, lai Altum veiktu iemaksas Baltijas Inovāciju fondā un līdzfinansētu 2014.-2020.gada plānošanas perioda finanšu instrumentus. Saskaņā ar š.g. 30.jūnijā Ministru kabineta sēdē apstiprināto informatīvo ziņojumu „Par Baltijas Inovāciju fondu un finansējuma palielinājumu” periodā līdz 2028.gadam iemaksām Baltijas Inovāciju fondā vēl ir nepieciešams novirzīt atmaksāto finansējumu 24 407 100 *euro* apmērā. Savukārt tirgus nepilnību izvērtējums paredz 2007.-2013.gada plānošanas perioda finanšu instrumentos atmaksā publiskā finansējuma daļu 23 000 000 *euro* novirzīt finanšu instrumentu finansēšanai 2014.-2020.gada plānošanas periodā. EM apliecina, ka noteikumu projekts nerada riskus iemaksu Baltijas Inovāciju fondā veikšanai līdz 2028.gadam un 2014.-2020.gada plānošanas perioda finanšu instrumentu līdzfinansēšanai.EM ir izvērtējusi Altum sniegtās apguves prognozes un nepieciešamā publiskā finansējuma apmēru 2.2.1.4.2.aktivitātes īstenošanai un apliecina, ka noteikumu projektā noteiktais publiskais finansējums 25 860 778 *euro* apmērā tiks apgūts līdz izmaksu attiecināmības termiņa beigām - 2016.gada 30.jūnijam.Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006) 56.panta 1.punkts nosaka, ka struktūrfondu un brīvo līdzekļu ieņēmumu, kas gūti no brīvo struktūrfondu līdzekļu noguldījumu daļas, izmantošanas termiņš ir š.g. 31.decembris. Eiropas Komisijas 2015.gada 30.aprīļa pielikuma Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) 3.6.punkts pagarina izmaksu attiecināmības termiņu jaunu darījumu slēgšanai, maksājumiem komersantiem un vadības izmaksām finanšu instrumentos līdz 2017.gada 31.martam, tostarp līdz minētajam laika periodam paredzot termiņu Revīzijas un Sertifikācijas iestāžu paredzētajām darbībām 2007.-2013.gada plānošanas perioda slēgšanas nodrošināšanai. MK noteikumu Nr.614 39.punkts nosaka, ka Altum 2.2.1.4.2.aktivitāti īsteno līdz š.g. 31.decembrim. EM norāda, ka vienlaicīgi ar grozījumiem MK noteikumos Nr.614 tiek virzīti grozījumi MK noteikumos Nr.241, nosakot mezanīna aizdevumu izmaksas termiņu 2016.gada 30.jūniju. Aizdevumu izmaksas termiņa pagarinājumu MK noteikumu Nr.241 ietvaros pamato investīciju aizdevumu darījumu strukturēšanas process (komplicēts, kā rezultātā aizdevuma līguma noslēgšanai nereti nepieciešami vidēji 2 mēneši) un mezanīna aizdevumu izmantošana finansiāli ietilpīgu ilgtermiņa projektu realizācijai (paredz mezanīna aizdevumu maksājumus saimnieciskās darbības veicējiem veikt daļās). EM norāda, ka jau līdzšinēji ir noslēgti atsevišķi ilgtermiņa investīciju aizdevumu līgumi ar saimnieciskās darbības veicējiem, kā ietvaros aizdevumu izmaksa paredzēta daļās, tostarp pēc š.g. 31.decembra. Lai nodrošinātu iespējas 2.2.1.4.2.aktivitātē attiecināt mezanīna aizdevumus, kuri saskaņā ar grozījumiem MK noteikumos Nr.241 ir piešķirti līdz 2016.gada 29.februārim un kuru izmaksa tiks veikta līdz 2016.gada 30.jūnijam, tādejādi nodrošinot gan MK noteikumu Nr.241 un MK noteikumu Nr.614 savstarpējo atbilstību, gan sekmējot 2007.-2013.gada plānošanas perioda publiskā finansējuma apguvi, noteikumu projekts paredz grozīt MK noteikumu Nr.614 39.punktu, projekta īstenošanas termiņu nosakot atbilstošu grozījumiem MK noteikumos Nr.241 - 2016.gada 30.jūniju. Ņemot vērā, ka projekta īstenošanas termiņš tiek pagarināts, pamatojoties uz Eiropas Komisijas 2015.gada 30.aprīļa pielikuma Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) 3.6.punktu, Ministru kabineta 2007.gada 26.jūnija noteikumos Nr.419 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” noteiktais attiecībā uz projekta īstenošanas termiņa pagarināšanu šā noteikumu projekta ietvarā nav piemērojams.MK noteikumu Nr.614 3.punkts nosaka rezultatīvā rādītāja sasniegšanas termiņu 2013.gadu, un šāds termiņš ir noteikts, ņemot vērā 2007.-2013.gada plānošanas perioda 2.2.1.4.2.aktivitātei sākotnēji paredzēto īstenošanas termiņu. Līdzšinēji 2.2.1.4.2.apakšaktivitātē rezultatīvais rādītājs tiek uzskaitīts visā 2.2.1.4.2.aktivitātes īstenošanas periodā, tostarp pēc 2013.gada. Lai nodrošinātu, ka rādītāju uzskaite ir atbilstoša MK noteikumu Nr.614 noteiktajam projekta īstenošanas termiņam (attiecīgi 2016.gada 30.jūnijam), noteikumu projekts paredz precizēt MK noteikumu Nr.614 3.punktu, nosakot rezultatīvā rādītāja sasniegšanas termiņu 2016.gada 30.jūniju.Ņemot vērā faktu, ka pēc reorganizācijas ar 2015.gada 15.aprīli sabiedrība ar ierobežotu atbildību “Latvijas Garantiju aģentūra” ir Altum un 2014.gada 30.oktobrī ir pieņemts Attīstības finanšu institūcijas likums, kura 12.panta ceturtā daļa sniedz deleģējumu Ministru kabinetam apstiprināt programmas un noteikt to īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu Altum izdevumu segšanai, noteikumu projekts papildina MK noteikumu Nr.614 izdošanas tiesisko pamatu. Ar mērķi ievērot Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto, Altum nodrošinās 2.2.1.4.2.aktivitātē īstenojamo mezanīna aizdevumu un aizdevumu garantiju, un īstermiņa eksporta kredītu garantiju programmu risku un attiecīgi sagaidāmo zaudējumu izvērtējumu. Pēc noteikumu projekta spēkā stāšanās un, pamatojoties uz Altum izvērtējumu, tiks pieņemts akcionāru lēmums par noteikumu projektā novirzīto atmaksu izlietojumu atbilstoši noteikumu projektam. |
| 3. | Projekta izstrādē iesaistītās institūcijas | Altum |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, Altum. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts veicina finanšu pieejamību saimnieciskās darbības veicējiem, jo groza finanšu resursus un to apmērus, lai nodrošinātu pietiekošu finansējumu mezanīna aizdevumu un garantiju piešķiršanai, un paredz iespējas finansēt projektus, kuru īstenošanai noslēgto mezanīna aizdevumu līgumu ietvaros aizdevumu izmaksa paredzēta 2016.gada 1.pusgadā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaicīgi ar noteikumu projektu tiek virzīti grozījumi MK noteikumos Nr.241.Grozījumi MK noteikumos Nr.614 (un attiecīgi MK noteikumos Nr.241) tiks virzīti izskatīšanai Ministru kabinetā tikai vienlaicīgi vai pēc grozījumu MK noteikumos Nr.238 un DPP apstiprināšanas. |
| 2. | Atbildīgā institūcija | EM |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar projektu nav paredzētas.Grozījumi ir labvēlīgi saimnieciskās darbības veicējiem, jo nodrošina iespējas 2.2.1.4.2.aktivitātē finansēt projektus, kuru realizēšanai mezanīna aizdevumu izmaksa saimnieciskās darbības veicējiem ir paredzēta 2016.gada 1.pusgadā, kā arī groza finanšu resursus, lai nodrošinātu pietiekošu finansējumu mezanīna aizdevumu un garantiju piešķiršanai. |
| 2. | Sabiedrības līdzdalība projekta izstrādē | Sabiedrības līdzdalība projekta izstrādē netika paredzēta.Grozījumi ir labvēlīgi saimnieciskās darbības veicējiem, jo nodrošina iespējas 2.2.1.4.2.aktivitātē finansēt projektus, kuru realizēšanai mezanīna aizdevumu izmaksa saimnieciskās darbības veicējiem paredzēta 2016.gada 1.pusgadā, kā arī groza finanšu resursus, lai nodrošinātu pietiekošu finansējumu mezanīna aizdevumu un garantiju piešķiršanai. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un Altum esošo funkciju ietvaros. |
| 3. | Cita informācija | Nav |

Anotācijas III. un V. sadaļa – noteikumu projekts šo jomu neskar.

Ekonomikas ministre D.Reizniece-Ozola

Vīza: Valsts sekretārs R.Beinarovičs

29.10.2015. 16:10

2308

A.Nicmane

67013203, Agita.Nicmane@em.gov.lv